"Bonglai" melencong ke sini. Jangan dikelirukan dengan bonglai bukit.
Bagi spesies Pajanelia longifolia, lihat bekak gunung.

**Bekak kampung**, **bekak**, **beka**, **bikir**, **bikir angkup**, **bonglai**, **bonglai kayu**, **bolai kayu**, **bolai**, **boli**, **bongloi**, **boloi**, **merulai**, **merlai**, **merkulai**, **kulai**, **molar** atau **lunang** (nama botani: *Oroxylum indicum*):276, 278:11 ialah satu-satunya spesies dalam genus tumbuhan berbunga **Oroxylum**.

Peristilahan
------------

Nama *bekak* (Jawi: ‏بيكق‎code: ms is deprecated ‎) dan *bikir* (Jawi: ‏بيكير‎code: ms is deprecated ‎) digunakan di negeri-negeri selatan Perak di Semenanjung Melayu.:276, 278 Nama *beka* (Jawi: ‏بيک‎code: ms is deprecated ‎) digunakan di Kelantan dan Pattani. Nama *bekak kampung* diberikan kerana ia tumbuh di sawah-sawah padi kampung berbanding bekak gunung yang tumbuh di kawasan kaki gunung.:276

Nama *bolai* (Jawi: ‏بولاي‎code: ms is deprecated ‎) dan *bonglai* (Jawi: ‏بوڠلاي‎code: ms is deprecated ‎) digunakan di negeri-negeri Perak dan utara Semenanjung Melayu.:278

Botani
------

Pokok bekak kampung atau kulai tumbuh sederhana besar sehingga ketinggian 20 meter. Ia tumbuh dahan daun yang tidak banyak, sebatang daun berukuran 1–1.13 meter panjang terdiri daripada anak-anak daun lonjong berukuran 6.2–12.5 sentimeter panjang dan 4.3–7.5 sm lebar bertangkai pendek,:110 pucuk mudanya berwarna hijau kekuningan dan bertukar hijau tua setelah matang.

Bunganya majmuk, sederhana besar, berbentuk corong, putih kekuningan, berbau busuk dan terdapat dalam jambak bunga yang keluar di hujung dahan. Buahnya besar, panjang meleper, sedikit bengkok dan berjuntai. Bijinya kecil, banyak terkandung dalam buah, sangat nipis dan putih bersayap.

Bunga bonglai.

Khasiat
-------

Ia mengandungi air, karbohidrat, tanin, baikalin, glukosa, serat, krisin, alkoloid, kalsium, kalium, zink, zat besi, magnesium, fosforus dan vitamin.[*perlu rujukan*]

Bonglai dikatakan boleh merawat sakit perut, rematisme, luka yang membawa jangkitan, angin dalam perut atau usus, demam panas, kolera, bengkak sendi, disenteri, sakit kepala, limpa bengkak, sakit gigi, sakit urat, tekanan darah tinggi dan darah bertoksik atau kotor. Ia juga sesuai dijadikan pembuka selera makan dan rawatan ibu selepas bersalin.[*perlu rujukan*]

Kegunaan
--------

Pucuk dan buah muda bekak kampung atau kulai boleh dibuat ulam dengan dicelurkan dahulu sebelum dimakan dengan sambal belacan, budu mahupun cencaluk.:111 Buahnya yang masih muda boleh dibuat kerabu. Daunnya berasa sedikit kelat dan pedas.

Rujukan
-------

1. 1 2  "*Oroxylum indicum* (L.) Benth". *The World Flora Online*. World Flora Consortium. 2024. Dicapai pada 17 April 2024.
2. ↑  "The International Plant Names Index".
3. ↑  "Oroxylum indicum". *Kamus Bahasa Melayu*. Dewan Bahasa dan Pustaka Malaysia. 2017.
4. 1 2 3 4  Burkill, Isaac Henry (April 1930). "An Index to the Malay Vernacular Names with comments". *The Gardens' Bulletin; Straits Settlements*. **3** (6 (bahagian 2)): 274–321 – melalui Perpustakaan Warisan Biokepelbagaian.
5. ↑  *Index to Scientific Names of Tropical Tree Species along with their Vernacular Names* (PDF). Persatuan Pengujian Biji Benih Antarabangsa. Diarkibkan daripada yang asal (PDF) pada 25 Julai 2021. Dicapai pada 2 Januari 2012.
6. ↑  Corner, E. J. H. (1997). "Wayside Trees of Malaya". **I** (ed. ke-4). Persatuan Pencinta Alam Tanah Melayu: 166–167. Cite journal requires `|journal=` (bantuan)
7. ↑  Wilkinson, Richard James (1932). "beka". *A Malay-English dictionary (romanised)*. **I**. Mytileni, Yunani: Salavopoulos & Kinderlis. m/s. 100–101 – melalui TROVE, Perpustakaan Negara Australia.
8. 1 2  Hean Chooi Ong (2004). *Tanaman liar: khasiat makanan & ubatan*. Kuala Lumpur, Malaysia: Utusan Publications. m/s. 23, 110–111. ISBN 9676116300.

Pautan luar
-----------

* Profil spesies di Sistem Maklumat Biokeelbagaian Malaysia